Keramika (Padures pagasts)
Keramika ir ciems Kuldīgas novada Padures pagastā. Izvietojies pagasta dienvidaustrumos Andavas upes krastā 4 km no pagasta centra Deksnes, 4,5 km no novada centra Kuldīgas un 159 km no Rīgas. Apdzīvotā vieta izveidojusies pie 1958. gadā dibinātās ražošanas apvienības «Latvijas keramika» Padures ķieģeļu un keramikas fabrikas (vēlāk — «Venta»), kas darbojās pie Padures māla atradnes. Vecā ķieģeļcepļa dūmenis (19. gadsimta beigas) ir vietējas nozīmes kultūrvēstures piemineklis.